Höllenhübel

Höllenhübel je 451 metrow wysoka hora w gmejnje Wołbramecy w sakskej Hornjej Łužicy.

 Přirodne poměry 
Hora leži w sakskim dźělu Łužiskich horow a jich mesogeochorje Sewjerne hornjołužiske hory. Na wuchodźe na Höllenhübel nawjazuje Sydom lipow (454 m), na juhu Mannsberg (464 m) a na sewjeru Steinberg (445 m). Geologisku podłohu twori přewažnje srjedźozornaty łužiski granodiorit a dopokazana je tež žiłka dolerita. Na žiłce namaka so stara skała. Přewažowacy typ pódy je podzolna bruna póda a mało tež wustupuja eroděrowana parabruna póda, pseudoglej a regosol. Woda ze zapadneje skłoniny ćeče do Wołbramečanskeje rěčki, kotraž je prawy přitok Wjazońcy. Sewjernje pod horu wužórli so a ćeče rěčka Steinbergwasser a južnje ćeče Kaltbach. Wobě rěčce słušatej k přitočnišću Sprjewje. Cyła hora tak słuša k přitočnišću Łobja a Sewjerneho morja. Wuchodny dźěl hory je z jehlinowym hač měšanym lěsom porosćeny, na zapadnym dźělu namakaja so pola, łuki a dźěl Wołbramec. Höllenhübel leži w krajinoškitnej kónčinje Hornjołužiske hory. Přez sedło mjez Höllenhübelom a Steinbergom wjedźe zwjazkowa dróha B 98.

 Žórła 

 Literatura 

 Wotkazaj 

 Mapy.com: pućowanska karta, Höllenhübel a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wołbramecy
Kategorija:Hora w Europje
Kategorija:Łužiske hory